कंप्यूटर ऑपरेटर(Computer Operator): सरकारी विभागों समेत विभिन्न कंपनियों और शैक्षणिक संस्थानों में कंप्यूटर ऑपरेटर की आवश्यकता होती है। सॉफ्टवेयर इंस्टॉल करना, अपग्रेड करना, हार्डवेयर की बेसिक मेंटेनेंस, डाटा का सुरक्षित रखरखाव आदि कार्य कंप्यूटर ऑपरेटर ही करता है।आईटीआई में 12वीं पास के लिए कंप्यूटर ऑपरेटर ऐंड प्रोग्रामिंग असिस्टेंट (COPA) कोर्स कराया जाता है। डोएक से ओ लेवल (O Level) व ए लेवल (A Level) और इग्नू (IGNOU) से कंप्यूटिंग कोर्स भी कर सकते हैं। छोटी एंटरप्राइजेज कंपनियों में टैली जैसे सॉफ्टवेयर पर काम होता है। 10वीं/12वीं पास इसे सीख सकते हैं। टैली सॉल्यूशन्स प्रा.लि. ने स्टूडेंट सब्सक्रिप्शन नाम की सुविधा शुरू की है, जिसके जरिए टैली प्रोफेशनल्स भारत की 80 लाख छोटे व मध्यम एंटप्राइजेज से न सिर्फ सीधे जुड़ सकते हैं, बल्कि संबंधित जॉब का मूल्यांकन भी कर सकते हैं। नियोक्ता भी अपनी आवश्कताएं प्रोफेशनल्स को बता सकते हैं। इसके अलावा शेयर बाजार से संबंधित सॉफ्टवेयर भी सीख सकते हैं। कंप्यूटर फील्ड में 10वीं-12वीं से लेकर पीएचडी स्तर तक के ढेरों कोर्सेज हैं। यहां तकनीकी और गैर-तकनीकी, दोनों पृष्ठभूमि के छात्रों के लिए भविष्य संवारने के तमाम दरवाजे खुले हुए हैं।